Sai täna õhtul Vallikas kaemas käidud Veefestivali avamist ja Jaburate veesõidukite võistlust. Pildid Facebookis.  Kui töölt koju tulin, oli nii ilus ja soe ilm, olin lausa ilma  varrukateta pluusi väel. Kui Vallikasse minema hakkasin, hakkas õrnalt tibutama. Vihmavarju võtsin, aga riideid sai selga vähe. Vahetasin ainult pluusi. Mingil ajal hakkas päris mõnusalt sadama, tuul tõusis. Kirusin, et jaki kodus kotist välja viskasin. Muidugi pidi külma kannatama, sest mindud ju sai ja oli vaja ka näha, mis seal toimub. Avakõne oli suht pikk ja tüütu nagu ikka. Ootamist oli palju, eriti pikk tundus see lõdisedes. Midagi erilist nüüd küll ei olnud, aga väike lõbustus seegi.  Hiljem läksime  Iiri pubisse Sweet Rosie, kohvi jooma. See alles kevadepoole avati ja ma polnud veel seal käinud. Kuulnud olin, et mõnus koht. Aga et nii mõnus, seda ei osanud ettegi kujutada. Wow, milline miljöö. Puhas Iiri pubi, seda nii kujunduselt, roogade valikult kui alkoholi ja õlle poolest. Pärnus tõesti ainulaadne. Kindlasti saab sellest mu üks lemmik koht.